അന്യ സംസ്ഥാന തൊഴിലാളിയുടെ രണ്ടു വയസുള്ള മകള് കുളത്തില് വീണു മരിച്ചു ചെങ്ങന്നൂര്: വീട്ടുമുറ്റത്തെ അലങ്കാര മത്സ്യക്കുളത്തില് വീണ് രണ്ടു വയസ്സുകാരി മരിച്ചു. നേപ്പാള് ഹന്തകി പ്രദേശത്ത് ബന്ദാം ജില്ലയില് കോറികോള ബാഗ്രും റാംചേ വീട്ടില് ബിമല് കടയുടെയും പൂജ്യയുടെയും മൂത്തമകള് ദുര്ഗ്ഗ 2 ആണ് മരിച്ചത്.ചെങ്ങന്നൂര് പേരിശ്ശേരി പുന്നശ്ശേരി നന്ദനം വീട്ടിലെ സെക്യൂരിറ്റി ജീവനക്കാരനായിരുന്നു ബിമല്. ഇവര്ക്ക് ഇളയ മകന് ജനിച്ചിട്ട് ദിവസങ്ങള് മാത്രമേ ആയിട്ടുള്ളു. കുട്ടി കെെയ്യിരുന്ന മൊബൈല് ഫോണ് നോക്കി നടക്കുന്നതിനിടെ മീന്കുളത്തില് അബദ്ധത്തില് വീണതാകാമെന്നാണ് പൊലീസ് പറയുന്നത്. പിന്നീട് മൊബൈല് ഫോണ് കുളത്തിന് സമീപം കിടക്കുന്നതുകണ്ട് നോക്കിയപ്പോഴാണ് കുട്ടി കുളത്തില് വീണ് കിടക്കുന്നത് കണ്ടത്. ഉടന് തന്നെ ചെങ്ങന്നൂര് ഗവണ്മെന്്റ് ആശുപത്രിയിലെത്തിച്ചെങ്കിലും മരണം സംഭവിച്ചു. ചെങ്ങന്നൂര് പോലിസ് സ്ഥലത്തെത്തി തുടര് നടപടികള് സ്വീകരിച്ചു. പോസ്റ്റുമോര്ട്ടത്തിനു ശേഷം മൃതദേഹം സംസ്കരിച്ചു.